**У С Т А В**

 **НА НАРОДНО ЧИТАЛИЩЕ “НОВ ЖИВОТ - 1942”**

**с. ТЪРНОВЦИ**

**І.ОБЩИ ПОЛОЖЕНИЯ**

**Чл.1** Наименование

Под наименованието Народно читалище “ НОВ ЖИВОТ - 1942” - с.Търновци се образува самоуправляващо се българско културно – просветно сдружение с нестопанска цел, самоопределящо се като орган за осъществяване на културно-просветни задачи, съгласно **Закона за Народните читалища.**

**Чл.2** Седалище.

 Седалището на читалището е с адрес с. Търновци, ул.“Първа” №19.

**Чл.3** Читалището е юридическо лице с нестопанска цел и действа на основата на настоящия устав и в съответствие със законодателството на страната.

**Чл.4** Учредено на 02,01,1942 г. се за неопределен срок от време.

**ІІ. ЦЕЛ НА ЧИТАЛИЩЕТО**

**Чл.5** Целта на Народно читалище “ НОВ ЖИВОТ -1942 ” е да задоволи потребностите на населението на с. Търновци, свързани със:

1. Развитие и обогатяване на културния живот на селото;
2. Запазване на традициите и обичаите на населението и българския народ;
3. Разширяване на знанията на гражданите и приобщаването им към ценностите и постиженията на науката, изкуството и културата;
4. Възпитаване и утвърждаване на националното самосъзнание.
5. **НОВА : Социална и образователна дейност.**
6. **НОВА : Осигуряване достъп до информация.**

**Чл.6**. Основни дейности за постигане на целите:

1. Уреждане и поддържане на библиотека и читалня;
2. Развиване и подпомагане на любителското художествено творчество;
3. Организиране на школи, кръжоци, курсове, клубове, кино- и видео показ, празненства, концерти и чествания;
4. Събиране и разпространяване на знания за родния край;
5. Създаване и съхраняване на музейни сбирки;
6. Извършване на допълнителни дейности, подпомагащи изпълнението на основните им функции, с изключение на използването на читалищната сграда за политически цели, за обсебването и от религиозни секти и други дейности, противоречащи на добрите нрави, националното самосъзнание и традиции.
7. Да притежава,разполага и използва при своето функциониране определен набор от ресурси - материални , нематериални , човешки ресурси и други.

**ІІІ.УПРАВЛЕНИЕ**

**Чл.7** Органи на читалището са общото събрание, настоятелството и проверителната комисия.

**Чл.8**(1) Върховен орган на читалището е общото събрание.

 (2) Общото събрание се състои от всички членове на читалището, имащи право на глас.

**Чл.9** (1)Общото събрание:

1. изменя и допълва устава;
2. избира и освобождава членовете на настоятелството, проверителната комисия и председателя;
3. приема вътрешни актове, необходими за организацията на дейността на читалището;
4. изключва членове на читалището;
5. приема основни насоки за дейността на читалището;
6. взема решение за членуване или за прекратяване на членството в читалищен съюз;
7. приема бюджета на читалището
8. приема годишния отчет;
9. определя размера на членския внос;
10. отменя решения на органите на читалището
11. взема решения за прекратяване на читалището;
12. взема решения за отнасяне до съда на незаконосъобразни действия на ръководството или отделни читалищни членове.

 (2) Решенията на общото събрание са задължителни за други органи на читалището.

**Чл.10** (1)Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или една трета от членовете на читалището.

 (2) Поканата на за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена не по-късно от 7 дни преди датата на провеждането. В същия срок на общодостъпни места трябва да бъде обявено и съобщение за събранието.

(3) Общото събрание е законно, ако присъстват най-малко половината от имащите право на глас членове на читалището.При липса на кворум събранието се отлага с един час, след което то се счита за законно,ако на него присъстват минимум една трета от членовете при редовно общо събрание или минимум половината плюс един от членовете при извънредно събрание.

(4) Решенията по чл.9, ал.1, т.1,4,10,11, 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

**Чл.11** (1) Ръководен орган на читалището е настоятелството, което се състои от трима членове, избрани за срок до 3 години. Същите да нямат роднински връзки по права и съребрена линия до четвърта степен.

(2) Настоятелството:

1. свиква общото събрание;

2.осигурява изпълнението на решенията на общото събрание;

3.подготвя и внася в общото събрание отчет за дейността на читалището;

4.назначава секретаря на читалището и утвърждава длъжностната му характеристика.

(3) Настоятелството взема решение с мнозинство повече от половината от членовете си.

**Чл.12** (1) Председателят на читалището е член на настоятелството и се избира от общото събрание за срок до 3 години.

 (2) Председателят:

 1. организира дейността на читалището съобразно закона, устава и решенията на общото събрание;

 2.представлява читалището;

 3.свиква и ръководи заседанията на настоятелството и председателства общото събрание;

 4.ръководи текущата дейност на читалището;

 5.отчита дейността си пред настоятелството;

 6.сключва и прекратява трудовите договори със служителите съобразно бюджета на читалището и въз основа на решенията на настоятелството.

**Чл.13** (1)Проверителната комисия се състои от трима членове, избрани за срок до три години.

 (2) Членове на проверителната комисия не могат да бъдат лица, които са в трудовоправни отношения с читалището или са роднини на членовете на настоятелството по права линия, съпрузи, братя, сестри, и роднини по сватовство от първа степен.

 (3) Проверителната комисия осъществява контрол върху дейността на настоятелството и председателя на читалището по спазване на закона, устава и решенията на общото събрание.

 (4) при констатирани нарушения проверителната комисия уведомява общото събрание на читалището, а при данни за извършено престъпление – органите на прокуратурата.

**Чл.14**. Не могат да бъдат избирани за членове на настоятелството и на проверителната комисия лица, които са осъждани на лишаване от свобода за умишлени престъпления от общ характер.

**ІV.ИМУЩЕСТВО И ФИНАНСИРАНЕ**

**Чл.15**.Имуществото на Народно читалище “Нов живот-1942” с. Търновци се състои от сграден фонд и 50 декара земя.

**Чл.16**. Читалището набира средства от следните източници:

1. членски внос;
2. културно- просветна дейност;
3. субсидия от държавния и общински бюджет;
4. наеми от движимо и недвижимо имущество;
5. дарения и завещания;
6. други приходи.

**Чл.17**.(1) Читалището не може да отчуждава недвижими вещи и да учредява ипотека върху тях.

 (2) Движими вещи могат да бъдат отчуждавани или залагани само по решение на настоятелството.

**Чл.18**. (1) Читалищното настоятелство изготвя годишен отчет за приходите и разходите, който се приема от общото събрание.

 (2) Отчетът за изразходваните от бюджета средства се представя в общината.

**V.ПРЕКРАТЯВАНЕ**

**Чл.19**.Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако

1. дейността му противоречи на закона;
2. имуществото му не се използва според целите и предмета на дейността на читалището;
3. е налице трайна невъзможност читалището да действа.

**VІ.ДОПЪЛНИТЕЛНИ РАЗПОРЕДБИ**

**Чл.20.** За неуредени въпроси в настоящия устав се прилагат разпоредбите на Закона за народните читалища и на действащото българско законодателство.

**Уставът е приет единодушно на 06.04,2014 г**

**С П И С Ъ К**

**НА НАСТОЯТЕЛСТВОТО**

**ПРИ НАРОДНО ЧИТАЛИЩЕ “ НОВ ЖИВОТ - 1942 ” с. ТЪРНОВЦИ**

|  |  |  |
| --- | --- | --- |
| **№** | **Име, презиме, фамилия** | **Адрес** |
| 1. |  БЕКИР РЕДЖЕБ  ИЗЕТ  | с. Търновци, общ.Тутракан, обл.Силистра |
| 2. |  НУРАЙ ИЛИАЗ ИСМАИЛ  | с. Търновци,, общ.Тутракан, обл.Силистра |
| 3. | НУРАЛ МАРЯМ  ЮСЕИН  | с. Търновци,, общ.Тутракан, обл.Силистра |
|  |  |  |
|  |  |  |

ПРЕДСЕДАТЕЛ :/ п / не се чете…

 / Бекир Р. Изет /

**С П И С Ъ К НА ПРОВЕРИТЕЛНАТА КОМИСИЯ**

**ПРИ НАРОДНО ЧИТАЛИЩЕ “ НОВ ЖИВОТ -1942” с. ТЪРНОВЦИ**

|  |  |  |
| --- | --- | --- |
| **№** | **Име, презиме, фамилия** | **Адрес** |
| 1. | БЕЙХАТ ДАУДАПТУЛА | с. Търновциобщ.Тутракан обл.Силистра |
| 2. | ГЮЛЯЙ МЕХМЕД ЮСЕИН | с. Търновци, общ.Тутракан, обл.Силистра |
| 3. | НУРАЙ НЕДЖАТИ РАИМ | с. Търновциобщ.Тутракан, обл.Силистра |

 ПРЕДСЕДАТЕЛ :п / не сечете…

 / Бекир Р. Изет /